नई दिल्ली/नगर संवाददाताः राजधानी में जनगणना करने के बहाने लूट करने की वारदात सामने आई है. दिल्ली के तिलक नगर थाने के एक घर से लूटेरों के इस गैंग ने तकरीबन 40 लाख के सामान की लूट की और फरार हो गए. पुलिस ने एफआईआर दर्ज़ कर लूटेरों की खोज शुरू कर दी है. घरों में अकेले रहने वाली महिलाओं के लिए यह सावधान कर देने वाली घटना है. दिल्ली में एक ऐसा गैंग सक्रिय है जो जनगणना के बहाने पहले तो आपके घर की रेकी करेगा. इसके बाद मौका देखकर बन्दूक के बल पर घर के कीमती सामान पर हाथ साफ़ कर देगा ऐसा ही मामला दिल्ली के तिलक नगर थाने के महावीर नगर में रहने वाले परिवार के साथ हुआ है. ज्योति के मुताबिक रविवार दिन में करीब साढ़े 12 बजे एक महिला जनगणना करने के जरिये कुछ जानकारी दोबारा लेने आई. इण्टरकॉम के जरिये ही ज्योति ने उसे जानकारी दे दी. घर वालों के मुताबिक यही महिला तीन चार दिन पहले भी जनगणना के बहाने जानकारी इकठ्ठा करके ले गयी थी. वारदात के दिन दोबारा जानकरी लेने का बहाना करके आ गयी. लूट करने के बाद लुटेरे सीसीटीवी का डीवीआर भी उखाड़ कर ले गए. लेकिन, पड़ोस में लगे सीसीटीवी में इस गैंग की तस्वीरें कैद हो गयी. पीड़ितों के बयान और फुटेज के आधार पर पुलिस में लुटरों की तलाश शुरू कर दी है.